दुलारी विशिष्ट कहे जाने वाले सामाजिक-सांस्कृतिक दायरे से बाहर है और फिर भी अति विशिष्ट है | इस कथन को ध्यान में रखते हुए दुलारी की चारित्रिक विशेषताएँ लिखिए |
दुलारी विशिष्ट कहे जाने वाले सामाजिक-सांस्कृतिक दायरे के बाहर है क्योंकि समाज में विशिष्ट कहे जाने वाले व्यक्तियों से इनकी कला को उचित सम्मान नहीं मिलता है और इन्हे हमेशा नीची नज़रों से देखा जाता है |दुलारी फिर भी विशिष्ट इसलिए है क्योंकि उसमे कला और हुनर है | दुलारी की चारित्रिक विशेषताएँ है-
१. दुलारी एक बहुत ही अच्छी गायिका थी, उसकी आवाज़ बहुत ही मधुर और सुरीली थी |
२. दुलारी देश के प्रति समर्पित थी क्योंकि उसने बिना सोचे फेंकू द्वारा दी हुई विदेशी साड़ियां विदेशी वस्तुओं की होली जलने के लिए दे दी थी |
३. दुलारी अपने स्वास्थ्य का बहुत ही ध्यान रखती थी जिसके लिए वह नियम से रोज़ कसरत करती थी |
४.दुलारी भले ही उच्च वर्ग की नारी नहीं थी, परन्तु वह स्वाभिमानी थी | उसने अपना सर ऊपर रखके जीना सीखा था |
५. दुलारी भले ही कठोर ह्रदय थी, पर टुन्नू के लिए उसके मन में प्रेम था, इसीलिए वह उसकी मृत्यु की खबर सुनकर बहुत ही विचलित हुई थी |